Na temelju članka 25. Statuta Općine Bukovlje („Službeni vjesnik Brodsko-posavske županije“, broj 3/18, 4/20 i 10/21) općinsko vijeće Općine Bukovlje na svojoj ­­­­18. sjednici održanoj 29. studenog 2023. godine donosi

***PROGRAM***

***aktivnosti u programu javnih potreba i programu školstva za koje se sredstva izdvajaju iz***

***proračuna Općine Bukovlje za 2024. godinu***

**Članak 1.**

**PROGRAM: 1003 JAVNE POTREBE**

**AKTIVNOST: Socijalna skrb**

U Proračunu Općine Bukovlje osigurana su sredstva za pomoć građanima slabijeg imovinskog stanja u obliku jednokratnih pomoći u novcu trošak ukopa ili podmirenjem računa za električnu energiju, troškove stanovanja, komunalne naknade, vodne naknade, ogrjeva i slično. Jednokratne pomoći će se odobravati na temelju pismenog zahtjeva u pravilu tijekom godine, a visina će se određivati ovisno o uvjetima i okolnostima u kojima živi podnositelj zahtjeva.

 Predviđena su sredstva za kapitalne donacije građanima i kućanstvima u svrhu komunalnog opremanja.

 U 2024. godini u Proračunu Općine Bukovlje predviđena su financijska sredstva kako slijedi:

* Naknade građanima i kućanstvima iz proračuna u novcu – jednokratna

financijska pomoć i uskrsnice umirovljenicima 34.700,00 EUR

* Naknade građanima i kućan. iz proračuna u novcu- trošak ukopa- 5.300,00 EUR
* Naknade građanima i kućanstvima u naravi – sufinanciranje prijevoza-47.400,00 EUR
* Naknade građanima i kućanstvima u naravi –

pomoć i njega u kući, prehrana 1.300,00 EUR

* Naknade građanima i kućanstvima u naravi – stanovanje 1.300,00 EUR
* Sufinanciranje HCK – GCK Slavonski Brod 5.000,00 EUR
* Kapitalne donacije građanima i kućanstvima- HRVI 3.000,00 EUR

**AKTIVNOST: Socijalna skrb- sredstva u ukupnom iznosu od 98.000,00 EUR.**

**AKTIVNOST: Sport i rekreacija, kultura, ostale društvene djelatnosti, religija**

* **Sport i rekreacija**

 Zakonom o športu propisano je utvrđivanje javnih potreba u športu, a za njihovo ostvarenje potrebno je osigurati financijska sredstva u Proračunu općine.

 Korisnici proračunskih sredstava mogu biti udruge koje su registrirane po Zakonu o športu i Zakonu o udrugama. Općina je obvezna pomagati rad športskih udruga vodeći računa o usklađenosti s ciljevima, prioritetima i mjerama iz Strateškog razvojnog programa općine Bukovlje, kako slijedi:

 Razvoj sportsko-rekreacijskih sadržaja

* Poticanje i stvaranje uvjeta za razvoj sportskih sadržaja namijenjenih djeci i mladima;
* Poticanje sporta i rekreacije;
* Poticanje izvrsnosti u sportu.

 Udruge moraju voditi računa o racionalnoj potrošnji proračunskih sredstava. Sredstva javnih potreba za rekreaciju i sport raspodjeljuju se korisnicima prema Pravilniku o financiranju javnih potreba.

 - planirana su financijska sredstva za rad sportskih udruga u ukupnom iznosu od **28.000,00 EUR**.

* **Kultura**

 Zakonom o financiranju javnih potreba u kulturi određeno je financiranje kulture i kulturnih djelatnosti. Javne potrebe u kulturi za koje se sredstva osiguravaju u Proračunu općine su kulturne djelatnosti i poslovi, akcije i manifestacije od interesa za općinu, a proizlaze iz slijedećih kriterija:

* djelatnosti udruga u kulturi te poticanje umjetničkog i kulturnog stvaralaštva na općinskoj razini,
* manifestacije u kulturi koje pridonose promicanju i razvitku kulturnog života,
* poticanje autohtonog kulturnog stvaralaštva i njegove tradicije,
* promicanje kulturno-umjetničkih aktivnosti u svrhu razvijanja međunarodne suradnje.

 Financiranje djelatnosti udruga u kulturi usklađeno je s ciljevima, prioritetima i mjerama iz Strateškog razvojnog programa općine Bukovlje, kako slijedi:

 Razvoj kulturnih sadržaja

* Poticanje i stvaranje uvjeta za razvoj kulturnih sadržaja namijenjenih djeci i mladima;
* Poticanje i stvaranje uvjeta za razvoj kulturnih sadržaja namijenjenih očuvanju baštine;
* Poticanje i stvaranje uvjeta za razvoj ostalih kulturnih sadržaja.

 - planirana su financijska sredstva za rad udruga u kulturi u ukupnom iznosu od **8.000,00 EUR**.

* **Ostale tekuće donacije**

 Sukladno Uredbi o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, općina financira djelatnosti udruga u području ostalih društvenih djelatnosti, u skladu s ciljevima, prioritetima i mjerama iz Strateškog razvojnog programa općine Bukovlje, kako slijedi:

Razvoj sadržaja za osobe starije dobi

* Poticanje i stvaranje uvjeta za rad udruga umirovljenika

Razvoj sadržaja za djecu i mlade

* Poticanje i stvaranje uvjeta za rad udruga mladih
* Poticanje i stvaranje uvjeta za razvoj sadržaja namijenjenih djeci i mladima

 Razvoj socijalnih usluga namijenjenih ranjivim skupinama

* Poticanje i stvaranje uvjeta za razvoj socijalnih usluga namijenjenih ranjivim skupinama.

 Organizacija manifestacija kulturne, turističke ili sportske prirode

* Poticanje i stvaranje uvjeta za organizaciju različitih manifestacija

 - planirana su financijska sredstva za ostale društvene djelatnosti u ukupnom iznosu od **22.000,00 EUR**.

* **Religija**

 Sufinancirat će se rad vjerskih organizacija:

RKT Župa Podvinje- Filijala Bukovlje -Vranovci

Grkokatolička filijala crkve Pokrova Presvete Bogorodice u Bukovlju

Župa Sv. Marka ,Trnjani , crkva Sv. Mihovila, Šušnjevci

* Tekuće donacije - 3.000,00 EUR
* Kapitalne donacije - 7.000,00 EUR

- planirana su financijska sredstva u ukupnom iznosu **10.000,00** EUR

* **Političke stranke**

 Financirat će se rad svih parlamentarnih političkih stranaka prema broju članova u Općinskom vijeću.

 - planirana su financijska sredstva za političke stranke u iznosu od **4.000,00 EUR**.

 **Ukupno AKTIVNOST: Sport i rekreacija, kultura, religija- ukupno planirana sredstva za ovu aktivnost: 72.000,00 EUR**

**AKTIVNOST: Demografske mjere**

Naknade građanima i kućanstvima – pomoć za novorođenu djecu 12.000,00 EUR

Kapital. don. građanima i kućanstvima – stambeno zbrinjavanje. mladih 18.000,00 EUR

 **Ukupno: AKTIVNOST- Demografske mjere-planirana su financijska sredstva u ukupnom iznosu od 30.000,00 EUR**

**Članak 2.**

 Ukupna potrebna sredstva za realizaciju Programa javnih potreba za koje se sredstva izdvajaju i proračuna Općine Bukovlje za 2024. godinu iznose **200.000,00 EUR**, a raspoređuju se i troše za pojedine namjene u skladu s dinamikom ostvarenja prihoda.

**Članak 3.**

**PROGRAM:1005 ŠKOLSTVO**

**AKTIVNOST: Osnovno obrazovanje**

Tekuće pomoći proračunskim korisnicima drugih proračuna-najam dvorane 5.000,00 EUR

Tekuće pomoći proračunskim korisnicima drugih proračuna-prijevoz učenika 14.000,00 EUR

Ostale pomoći u naravi- sufinanciranje knjiga, radnih bilježnica 19.000,00 EUR

Tekuće donacije u naravi 2.000,00 EUR

**Ukupno AKTIVNOST: Osnovno obrazovanje- ukupno planirana su financijska sredstva u ukupnom iznosu od 40.000,00 EUR**

**AKTIVNOST: Predškolsko obrazovanje**

Sufinanciranje vrtića-ustanove 85.000,00 EUR

Sufinanciranje vrtića-roditelji 10.000,00 EUR

Sufinanciranje održavanja programa predškole 10.000,00 EUR

Zemljište za izgradnju vrtića 70.000,00 EUR

Zgrade obrazovnih institucija- Izgradnja vrtića 26.500,00 EUR

**Ukupno AKTIVNOST: Predškolsko obrazovanje- planirana su financijska sredstva u ukupnom iznosu od 201.500,00 EUR**

**AKTIVNOST: Visokoškolsko obrazovanje**

Naknade građanima i kućanstvima -jednokratne naknade studentima 7.300,00 EUR

**Ukupno AKTIVNOST: Visokoškolsko obrazovanje-ukupno planirana sredstva 6.700,00 EUR**

**Članak 4.**

 Ukupna potrebna sredstva za realizaciju Programa školstva za koje se sredstva izdvajaju i proračuna Općine Bukovlje za 2023. godinu iznose **247.500,00 EUR,** a raspoređuju se i troše za pojedine namjene u skladu s dinamikom ostvarenja prihoda.

**Članak 5.**

Ovaj Program objavit će se u „Službenom vjesniku Brodsko-posavske županije“, a stupa na snagu danom donošenja i primjenjuje se od 1. siječnja 2023.godine.

OPĆINSKO VIJEĆE OPĆINE BUKOVLJE

KLASA: 400-01/23-01/40

URBROJ: 2178-25-02-23-1

U Bukovlju, 29. studeni 2023. godine

 PREDSJEDNIK OPĆINSKOG VIJEĆA

 Danijel Kovačević, inž.građ. .